**Tisztelt Civil Szervezeti Vezető!**

**Ezúton tájékoztatjuk Önöket, hogy megjelentek a civil szervezetek 2018. évi NEA működési célú támogatásáról szóló pályázatok!**

**NEA MŰKÖDÉSI PÁLYÁZATOK**

**Új felhívás a Nemzeti Együttműködési Alap keretében – „Civil szervezetek működési célú támogatása 2018.”**

 Az Emberi Erőforrások Minisztériuma által biztosított forrásból megjelent a Nemzeti Együttműködési Alap 2018. évre vonatkozó működési pályázati kiírása (NEA-18-M). Ezzel lehetőség nyílik a civil szervezetek 2018. évi működésének támogatására.

 A pályázatok lebonyolításával kapcsolatos feladatokat az Emberi Erőforrás Támogatáskezelő látja el. A működési kiírás egységes szerkezetben, egy pályázati kiírás keretében jelenik meg minden kollégium tekintetében. A pályázatok beadási határideje – attól függően, hogy ki melyik kollégiumhoz pályázik - 2018. január 15-18.

A támogatási időszak egységesen: 2018. április 1. – 2019. március 31.

Az elnyerhető támogatási összeg felső határa: 3.000.000 Ft.

A pályázati kiírás keretében benyújtott pályázat benyújtásához önrészként a támogatási összeg legalább 10%-át saját forrásként szükséges vállalni. A szükséges saját forrás biztosítása történhet természetben (különösen közérdekű önkéntes munka formájában, dologi feltételek vagy szolgáltatások ellentételezés nélküli biztosításának igazolásával), és/vagy pénzben, pénzforrásban vagy pénzeszközben.

 A Pályázati kiírás a [CIVIL.INFO.HU/WEB/NEA/PALYAZATOK](http://CIVIL.INFO.HU/WEB/NEA/PALYAZATOK) oldalon érhető el.

A pályázatokat kizárólag az EPER rendszerben lehet benyújtani!

A pályázati kiírás keretében támogatott projektek támogatási időszaka: 2018. április 1. – 2019. március 31.

**Beadási határidők:**

Közösségi környezet kollégium 2018.01.15.
Mobilitás és alkalmazkodás kollégium 2018.01.16.
Nemzeti összetartozás kollégium 2018.01.17.
Társadalmi felelősségvállalás kollégium 2018.01.15.
Új nemzedékek jövőjéért kollégium 2018.01.18.

A pályázattal kapcsoaltban további információkat a 06-1-550-2800 telefonszámon, a nea@emet.gov.hu e-mail címen, valamint a Civil Információs Centrumok munkatársaitól:

**Bács-Kiskun Megyei Civil Információs Centrum**

 Telefon: +36 20/295-5935

 E-mail: civilbacs@gmail.com

**Békés Megyei Civil Információs Centrum**

Telefon: +36 20 333 3452

E-mail: cicbekes@gmail.com

**Csongrád Megyei Civil Információs Centrum**

Telefon: +36-20/278-6545

E-mail: civilcsongrad@gmail.com

Sikeres pályázást kívánunk!

Dél-Alföldi Civil Információs Centrumok